HET JY GEWEET? - Spiritual Life - SAAustralia Forums
July 28, 2015 in Spiritual Life
In die konsentrasiekamp, meer as 100 jaar gelede, sit Anette Marais op 'n stomp en skud die stof ...van haar verslete klere af. Rondom haar sit die groepie bekende gesigte van moeë vrouens. Net 'n paar tree verder is die hoë draad van die konsentrasie kamp. Sy slaan haar Bybel oop en begin lees. Sy het in die donker ure van die nag geworstel met God en Hom gesmeek vir 'n boodskap om hierdie vrouens te bemoedig, want wie weet hoe lank nog . .... Anette lees die woorde van Matt 10:29 – "Is twee mossies nie vir 'n sent te koop nie, en tog sal nie een van hulle op die grond val sonder die wil van julle Vader nie." Terwyl sy besig is om hierdie woorde te lees, kom sit daar 'n vaal klein mossie op haar skouer. Die groepie vrouens staar in verbasing na wat voor hulle gebeur, en so word die mossie, die teken van hoop in die onmoontlike omstandighede van die konsentrasie kamp in Bethulie. Dit was fantasties om in die maande wat volg te sien hoe die mossies van Bethulie 'n baken van geloof en hoop word vir hierdie vrouens.
Shalom. Stuur aan om te bemoedig en maak die Here se naam groot! Mag God Homself ook vandag op 'n besonderse manier aan jou openbaar.
Wow Mara, dis n wonderlike boodskap.
Dit is wonderlik hoe God altyd voorsien, in my en my gesin se lewe sien ons keer op keer hoe groot en almagtig God is.
Elke keer wanneer ons dink ons gaan finansieel, emosioneel of anders bietjie sukkel kom daar n uitweg, n antwoord of bemoediging.